После 1913. ова област је припојена савременој Грчкој, а ускоро је започела изградња новог града Верије по савременом плану. Град је примио много грчких избеглица из Мале Азије после Грчко-турског рата и 1947. године постаје седиште новоосноване префектуре Иматије (данас округ). Током Другог светског рата и Грчког грађанског рата област је тешко страдала, што је проузроковало постепено исељавање током следећих деценија. Последњих две деценије Иматија се нашла на месту градње новог ауто-пута „Игњација“, што даје наде за бољу будућност.